title: A Bizottság 2012/51/EU felhatalmazáson alapuló irányelve ( 2012. október 10. ) a 2011/65/EU európai parlamenti és tanácsi irányelv III. mellékletének a kadmiumot tartalmazó alkalmazások mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               18.12.2012

               HU

               Az Európai Unió Hivatalos Lapja

               L 348/18

         A BIZOTTSÁG 2012/51/EU FELHATALMAZÁSON ALAPULÓ IRÁNYELVE
   (2012. október 10.)
   a 2011/65/EU európai parlamenti és tanácsi irányelv III. mellékletének a kadmiumot tartalmazó alkalmazások mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja a kadmium használatát a forgalomba hozatalra kerülő elektromos és elektronikus berendezésekben.

               (2)

               A professzionális audioberendezésekben használt analóg optocsatolók fotorezisztoraiban lévő kadmium helyettesítése jelenleg műszakilag kivitelezhetetlen. Így a kadmiumnak az említett fotorezisztorokban való használatát indokolt mentesíteni a tilalom alól. Ugyanakkor ennek a mentességnek az időtartamát korlátozni kell, mivel folynak már a kadmium felhasználása nélküli technológiákkal kapcsolatos kutatások, és a kadmiumot helyettesítő anyagok akár 2013 végére rendelkezésre állhatnak.

               (3)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2013. január 2-ig megfeleljenek. A tagállamok e rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. október 10-én.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. melléklete az alábbi, 40. számú mentességgel egészül ki:

                     „40.

                     A professzionális audioberendezésekben használt analóg optocsatolók fotorezisztoraiban lévő kadmium

                     2013. december 31-én lejár”


title: A Bizottság 2014/13/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a 93/42/EGK irányelv szerinti IIa. és IIb. osztályba tartozó, a hordozható sürgősségi defibrillátoroktól eltérő hordozható orvostechnikai eszközökben használt beültetett nyomtatott áramköri lapokon alkalmazott forraszanyagokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/69

         A BIZOTTSÁG 2014/13/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a 93/42/EGK irányelv szerinti IIa. és IIb. osztályba tartozó, a hordozható sürgősségi defibrillátoroktól eltérő hordozható orvostechnikai eszközökben használt beültetett nyomtatott áramköri lapokon alkalmazott forraszanyagokban lévő ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozott elektromos és elektronikus berendezésekben.

               (2)

               A hordozható orvostechnikai eszközök olyan orvostechnikai eszközök, amelyeknek a tervezését és gyártását a 93/42/EGK tanácsi irányelvnek (2) megfelelően egy kijelölt szervezet ellenőrzi, és amelyeket használatuk közben és/vagy az egyes használatok között kézben, a rájuk szerelt kerekeken, kocsi vagy kerekes állvány segítségével, illetve szárazföldi, légi vagy vízi járművön szállítanak.

               (3)

               A hordozható orvostechnikai eszközök beültetett nyomtatott áramköri lapjaiban lévő ólom helyettesítése vagy kivonása műszakilag jelenleg nem kivitelezhető. Átmeneti mentességre van szükség az ólmot tartalmazó forraszanyagok további felhasználásának engedélyezése céljából mindaddig, amíg további kutatások révén olyan ötvözeteket nem sikerül kifejleszteni, amelyek a hordozható orvostechnikai eszközök szokásos élettartama során megbízhatónak bizonyulnak.

               (4)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      (2)  HL L 169., 1993.7.12., 1. o.

      MELLÉKLET
      A 2011/65/EU irányelv IV. melléklete az alábbi 33. ponttal egészül ki:

                  „33.

                  A 93/42/EGK irányelv szerinti IIa. és IIb. osztályba tartozó, a hordozható sürgősségi defibrillátoroktól eltérő hordozható orvostechnikai eszközökben használt beültetett nyomtatott áramköri lapokon alkalmazott forraszanyagokban lévő ólom. A IIa. osztály esetében 2016. június 30-án, a IIb. osztály esetében 2020. december 31-én lejár.”


title: A Bizottság 2012/50/EU felhatalmazáson alapuló irányelve ( 2012. október 10. ) a 2011/65/EU európai parlamenti és tanácsi irányelv III. mellékletének az ólmot tartalmazó alkalmazások mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               18.12.2012

               HU

               Az Európai Unió Hivatalos Lapja

               L 348/16

         A BIZOTTSÁG 2012/50/EU FELHATALMAZÁSON ALAPULÓ IRÁNYELVE
   (2012. október 10.)
   a 2011/65/EU európai parlamenti és tanácsi irányelv III. mellékletének az ólmot tartalmazó alkalmazások mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozatalra kerülő elektromos és elektronikus berendezésekben.

               (2)

               Azonban az ólom helyettesítése az integrált áramkörök vagy diszkrét félvezetők részét képező kondenzátorokban található ólom-cirkanát-titanát alapú dielektromos kerámiaanyagokban műszakilag még nem kivitelezhető. Így az ólomnak az említett anyagban való használatát indokolt mentesíteni a tilalom alól.

               (3)

               A 2011/65/EU irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2011/65/EU irányelv III. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2013. január 2-ig megfeleljenek. A tagállamok e rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2012. október 10-én.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv III. melléklete az alábbi, 7. c) IV. számú mentességgel egészül ki:

                     „7. c) IV.

                     Integrált áramkörök vagy diszkrét félvezetők részét képező kondenzátorokban található ólom-cirkanát-titanát alapú dielektromos kerámiaanyagokban lévő ólom

                     2016. július 21-én lejár”


title: A Bizottság 2012/8/EU végrehajtási irányelve ( 2012. március 2. ) a 2002/53/EK tanácsi irányelv 7. cikkének alkalmazásában egyes mezőgazdasági növényfajok fajtái esetében minimálisan vizsgálandó jellemzők és a vizsgálat minimumfeltételei vonatkozásában a végrehajtási intézkedések meghatározásáról szóló 2003/90/EK irányelv módosításáról  EGT-vonatkozású szöveg

text:
               3.3.2012

               HU

               Az Európai Unió Hivatalos Lapja

               L 64/9

         A BIZOTTSÁG 2012/8/EU VÉGREHAJTÁSI IRÁNYELVE
   (2012. március 2.)
   a 2002/53/EK tanácsi irányelv 7. cikkének alkalmazásában egyes mezőgazdasági növényfajok fajtái esetében minimálisan vizsgálandó jellemzők és a vizsgálat minimumfeltételei vonatkozásában a végrehajtási intézkedések meghatározásáról szóló 2003/90/EK irányelv módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 7. cikke (2) bekezdésének a) és b) pontjára,
   mivel:

               (1)

               A Bizottság a 2003/90/EK irányelv (2) elfogadásával kívánta biztosítani, hogy a tagállamok által nemzeti fajtajegyzékükbe felvett fajták a minimálisan vizsgálandó jellemzők és a vizsgálat minimumfeltételei vonatkozásában megfeleljenek a Közösségi Növényfajta-hivatal (CPVO) által megállapított iránymutatásoknak, amennyiben ilyen iránymutatások léteznek. Egyéb fajtákra vonatkozóan az irányelv előírja, hogy az Új Növényfajták Oltalmára Létesült Nemzetközi Szövetség (UPOV) iránymutatásai alkalmazandók.

               (2)

               A Közösségi Növényfajta-hivatal azóta számos egyéb faj vonatkozásában is készített iránymutatásokat, illetve már létezőket naprakésszé tett.

               (3)

               A 2003/90/EK irányelvet ezért ennek megfelelően módosítani kell.

               (4)

               Az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

         ELFOGADTA EZT AZ IRÁNYELVET:
   1. cikk
   A 2003/90/EK irányelv I. és II. melléklete helyébe az ezen irányelv mellékletében foglalt szöveg lép.
   2. cikk
   A 2012. október 1-je előtt megkezdett vizsgálatok esetében a tagállamok alkalmazhatják a 2003/90/EK irányelvnek az ezen irányelv által történő módosítás előtt hatályos szövegét.
   3. cikk
   A tagállamok legkésőbb 2012. szeptember 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Az említett rendelkezések szövegét haladéktalanul közlik a Bizottsággal.
   A tagállamoknak az említett rendelkezéseket 2012. október 1-jétől kell alkalmazniuk.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   4. cikk
   Ez az irányelv az Európai Unió Hivatalos Lapjában történő kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2012. március 2-án.

            a Bizottság részéről

            az elnök

         José Manuel BARROSO

      (1)  HL L 193., 2002.7.20., 1. o.

      (2)  HL L 254., 2003.10.8., 7. o.

      MELLÉKLET
      „
            I. MELLÉKLET

               Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által kiadott vizsgálati jegyzőkönyveknek

                        Tudományos elnevezés

                        Közönséges név

                        CPVO-előírás

                           Festuca filiformis Pourr.

                        Finomlevelű juhcsenkesz

                        2011.6.23-i 67/1

                           Festuca ovina L.

                        Juhcsenkesz

                        2011.6.23-i 67/1

                           Festuca rubra L.

                        Vörös csenkesz

                        2011.6.23-i 67/1

                           Festuca trachyphylla (Hack.) Krajina

                        Krajina – csenkesz

                        2011.6.23-i 67/1

                           Lolium multiflorum Lam.

                        Olasz perje

                        2011.6.23-i 4/1

                           Lolium perenne L.

                        Évelő perje

                        2011.6.23-i 4/1

                           Lolium x boucheanum Kunth

                        Hibrid perje

                        2011.6.23-i 4/1

                           Pisum sativum L.

                        Takarmányborsó

                        2010.3.11-i 7/2

                           Brassica napus L.

                        Káposztarepce

                        2011.11.16-i 36/2

                           Helianthus annuus L.

                        Napraforgó

                        2002.10.31-i 81/1

                           Linum usitatissimum L.

                        Len/olajlen

                        2007.3.21-i 57/1

                           Avena nuda L.

                        Csupasz zab

                        2003.11.6-i 20/1

                           Avena sativa L. (includes A. byzantina K. Koch)

                        Zab és bizánci zab

                        2003.11.6-i 20/1

                           Hordeum vulgare L.

                        Árpa

                        2010.3.11-i TP/19/2rev.

                           Oryza sativa L.

                        Rizs

                        2004.11.18-i 16/1

                           Secale cereale L.

                        Rozs

                        2002.10.31-i 58/1

                           xTriticosecale Wittm. ex A. Camus

                        A Triticum nemzetség valamely fajának és a Secale nemzetség valamely fajának keresztezéséből származó hibridek

                        2011.2.16-i TP/121/2rev.1.

                           Triticum aestivum L.

                        Búza

                        2011.2.16-i TP/3/4rev.2.

                           Triticum durum Desf.

                        Durumbúza

                        2003.11.6-i 120/2

                           Zea mays L.

                        Kukorica

                        2010.3.11-i 2/3

                           Solanum tuberosum L.

                        Burgonya

                        2005.12.1-jei 23/2

                  E jegyzőkönyvek szövege megtalálható a Közösségi Növényfajta-hivatal honlapján (www.cpvo.europa.eu).

            II. MELLÉKLET

               Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak

                        Tudományos elnevezés

                        Közönséges név

                        UPOV-iránymutatás

                           Beta vulgaris L.

                        Takarmányrépa

                        1994.11.4-i TG/150/3

                           Agrostis canina L.

                        Ebtippan

                        1990.10.12-i TG/30/6

                           Agrostis gigantea Roth.

                        Óriás tippan

                        1990.10.12-i TG/30/6

                           Agrostis stolonifera L.

                        Tarackos tippan

                        1990.10.12-i TG/30/6

                           Agrostis capillaris L.

                        Cérnatippan

                        1990.10.12-i TG/30/6

                           Bromus catharticus Vahl

                        Prérifű

                        2001.4.4-i TG/180/3

                           Bromus sitchensis Trin.

                        Alaszkai rozsnok

                        2001.4.4-i TG/180/3

                           Dactylis glomerata L.

                        Csomós ebír

                        2002.4.17-i TG/31/8

                           Festuca arundinacea Schreber

                        Nádképű csenkesz

                        2002.4.17-i TG/39/8

                           Festuca pratensis Huds.

                        Réti csenkesz

                        2002.4.17-i TG/39/8

                           xFestulolium Asch. et Graebn.

                        A Festuca nemzetség valamely fajának és a Lolium nemzetség valamely fajának keresztezéséből származó hibridek.

                        2008.4.9-i TG/243/1

                           Phleum nodosum L.

                        Kis komócsin

                        1984.11.7-i TG/34/6

                           Phleum pratense L.

                        Gumós komócsin

                        1984.11.7-i TG/34/6

                           Poa pratensis L.

                        Réti perje

                        1990.10.12-i TG/33/6

                           Lupinus albus L.

                        Fehér csillagfürt

                        2004.3.31-i TG/66/4

                           Lupinus angustifolius L.

                        Keskenylevelű csillagfürt

                        2004.3.31-i TG/66/4

                           Lupinus luteus L.

                        Sárga csillagfürt

                        2004.3.31-i TG/66/4

                           Medicago sativa L.

                        Lucerna

                        2005.4.6-i TG/6/5

                           Medicago x varia T. Martyn

                        Tarkavirágú lucerna

                        2005.4.6-i TG/6/5

                           Trifolium pratense L.

                        Vöröshere

                        2001.4.4-i TG/5/7

                           Trifolium repens L.

                        Fehérhere

                        2003.4.9-i TG/38/7

                           Vicia faba L.

                        Lóbab

                        2002.4.17-i TG/8/6

                           Vicia sativa L.

                        Tavaszi bükköny

                        1988.10.21-i TG/32/6

                           Brassica napus L. var. napobrassica (L.) Rchb.

                        Karórépa

                        2001.4.4-i + 2009.4.1-jei TG/89/6rev.

                           Raphanus sativus L. var. oleiformis Pers.

                        Takarmányretek

                        2001.4.4-i TG/178/3

                           Arachis hypogea L.

                        Földimogyoró

                        1985.11.13-i TG/93/3

                           Brassica rapa L. var. silvestris (Lam.) Briggs

                        Réparepce

                        2002.4.17-i TG/185/3

                           Carthamus tinctorius L.

                        Sáfrányos szeklice

                        1990.10.12-i TG/134/3

                           Gossypium spp.

                        Gyapot

                        2001.4.4-i TG/88/6

                           Papaver somniferum L.

                        Mák

                        1999.3.24-i TG/166/3

                           Sinapis alba L.

                        Fehér mustár

                        2001.4.4-i TG/179/3

                           Glycine max (L.) Merrill

                        Szójabab

                        1998.4.1-jei TG/80/6

                           Sorghum bicolor (L.) Moench

                        Cirok

                        1989.10.6-i TG/122/3

                  Ezen iránymutatások szövege megtalálható az UVOP honlapján (www.upov.int).
         ”


title: A Bizottság 2013/45/EU végrehajtási irányelve ( 2013. augusztus 7. ) a 2002/55/EK és a 2008/72/EK tanácsi irányelveknek és a 2009/145/EK bizottsági irányelvnek a paradicsom botanikai nevének tekintetében történő módosításáról  EGT-vonatkozású szöveg

text:
               8.8.2013

               HU

               Az Európai Unió Hivatalos Lapja

               L 213/20

         A BIZOTTSÁG 2013/45/EU VÉGREHAJTÁSI IRÁNYELVE
   (2013. augusztus 7.)
   a 2002/55/EK és a 2008/72/EK tanácsi irányelveknek és a 2009/145/EK bizottsági irányelvnek a paradicsom botanikai nevének tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (1) és különösen annak 2. cikke (2) bekezdésére, 44. cikke (2) bekezdésére, 45. cikkére és 48. cikke (1) bekezdésének b) pontjára,
   tekintettel a vetőmagokon kívüli zöldségszaporító és -ültetési anyagok forgalmazásáról szóló, 2008. július 15-i 2008/72/EK tanácsi irányelvre (2) és különösen annak 1. cikke (3) bekezdésére,
   mivel:

               (1)

               Az újabb tudományos ismereteknek megfelelően a paradicsom botanikai neve tekintetében felülvizsgálták a Botanikai Nómenklatúra Nemzetközi Kódját (ICBN).

               (2)

               Ezért a 2002/55/EK, a 2008/72/EK irányelveket és az egy adott helyen és régióban hagyományosan termesztett és génerózió által veszélyeztetett honos zöldségfajok és fajták, illetve a kereskedelmi növénytermesztési szempontból tényleges értékkel nem rendelkező, csupán bizonyos feltételek melletti termesztésre nemesített zöldségek fajtáinak elismerése, és ezen honos fajok és fajták vetőmagjának forgalmazása esetében alkalmazható eltérésekről szóló, 2009. november 26-i 2009/145/EK bizottsági irányelvet (3) az említett változásoknak megfelelően módosítani kell.

               (3)

               Az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

         ELFOGADTA EZT AZ IRÁNYELVET:
   1. cikk
   A 2002/55/EK irányelv módosítása
   A 2002/55/EK irányelv a következőképpen módosul:

               1.

               A 2. cikk (1) bekezdésének b) pontjában a „Lycopersicon esculentum Mill.” kifejezés helyébe a „Solanum lycopersicum L.” kifejezés lép.

               2.

               A II. melléklet 3. pontjának a) alpontjában szereplő táblázatban a „Lycopersicon esculentum.” kifejezés helyébe a „Solanum lycopersicum L.” kifejezés lép.

               3.

               A III. melléklet 2. pontjában szereplő táblázatban a „Lycopersicon esculentum.” kifejezés helyébe a „Solanum lycopersicum L.” kifejezés lép.

         2. cikk
   A 2008/72/EK irányelv módosítása
   A 2008/72/EK irányelv II. mellékletének táblázatában a „Lycopersicon esculentum Mill.” kifejezés helyébe a „Solanum lycopersicum L.” kifejezés lép.
   3. cikk
   A 2009/145/EK irányelv módosítása
   A 2009/145/EK irányelv a következőképpen módosul:

               1.

               Az I. melléklet táblázatában a „Lycopersicon esculentum Mill.” kifejezés helyébe a „Solanum lycopersicum L.” kifejezés lép.

               2.

               A II. melléklet táblázatában a „Lycopersicon esculentum Mill.” kifejezés helyébe a „Solanum lycopersicum L.” kifejezés lép.

         4. cikk
   Átültetés
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2014. március 31-ig megfeleljenek A tagállamok haladéktalanul értesítik a Bizottságot e rendelkezések szövegéről.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   5. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   6. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2013. augusztus 7-én.

            a Bizottság részéről

            az elnök

         José Manuel BARROSO

      (1)  HL L 193., 2002.7.20., 33. o.

      (2)  HL L 205., 2008.8.1., 28. o.

      (3)  HL L 312., 2009.11.27., 44. o.


title: A Bizottság 2014/19/EU végrehajtási irányelve ( 2014. február 6. ) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv I. mellékletének módosításáról

text:
               7.2.2014

               HU

               Az Európai Unió Hivatalos Lapja

               L 38/30

      A BIZOTTSÁG 2014/19/EU VÉGREHAJTÁSI IRÁNYELVE

   (2014. február 6.)
   a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 14. cikke második bekezdésének d) pontjára,
   mivel:

               (1)

               A tagállamoktól kapott információk alapján nyilvánvalóvá vált, hogy a Diabrotica virgifera virgifera Le Conte már elterjedt és megtelepedett az Unió területének nagy részén. Egy, az Európai Bizottság által végzett hatásvizsgálat megállapította, hogy nem állnak rendelkezésre megvalósítható intézkedések az említett károsító szervezet megsemmisítésére vagy további elterjedésének hatékony megakadályozására.

               (2)

               Ezen túlmenően léteznek az említett szervezetnek a kukoricahozamra gyakorolt hatását minimalizáló hatékony és fenntartható eszközök, különösen a vetésforgó rendszer alkalmazása.

               (3)

               Ezért nincs szükség további védekezési intézkedések meghatározására a 2000/29/EK irányelv értelmében a Diabrotica virgifera virgifera Le Conte vonatkozásában. Következésképpen az említett szervezetet már nem kell az említett irányelv szerinti károsító szervezetek között feltüntetni.

               (4)

               A 2000/29/EK irányelv I. mellékletét ezért ennek megfelelően módosítani kell.

               (5)

               Az ebben az irányelvben előírt intézkedések összhangban vannak a Növényegészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 2000/29/EK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2014. május 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul közlik a Bizottsággal.
   Ezeket a rendelkezéseket 2014. június 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2014. február 6-án.

            a Bizottság részéről

            az elnök

         José Manuel BARROSO

      (1)  HL L 169., 2000.7.10., 1. o.

      MELLÉKLET
      A 2000/29/EK irányelv I. melléklete a következőképpen módosul:
      Az A. rész II. szakaszának a) címsora alatt a 0.1. pontot el kell hagyni.


title: A Bizottság 2011/50/EU végrehajtási irányelve ( 2011. április 19. ) a 91/414/EGK tanácsi irányelvnek a karbetamid hatóanyagként való felvétele céljából történő módosításáról és a 2008/934/EK bizottsági határozat módosításáról  EGT-vonatkozású szöveg

text:
               20.4.2011

               HU

               Az Európai Unió Hivatalos Lapja

               L 104/41

         A BIZOTTSÁG 2011/50/EU VÉGREHAJTÁSI IRÁNYELVE
   (2011. április 19.)
   a 91/414/EGK tanácsi irányelvnek a karbetamid hatóanyagként való felvétele céljából történő módosításáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram második és harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzéken szerepel a karbetamid.

               (2)

               A bejelentő az értékelő jelentés tervezetének kézhezvételétől számított két hónapon belül az 1490/2002/EK rendelet 11e. cikke alapján visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (4) elfogadásával megtagadta a karbetamid felvételét.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárás alkalmazása iránti új kérelmet nyújtott be a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikkében előírtak alapján.

               (4)

               A kérelmet az 1490/2002/EK rendelettel kijelölt referens tagállamhoz, Franciaországhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi tartalmi és eljárási előírásnak is.

               (5)

               Franciaország elvégezte a kérelmező által benyújtott kiegészítő adatok értékelését és elkészítette a kiegészítő jelentést, amelyet 2010. február 12-én megküldött az Európai Élelmiszerbiztonsági Hatóságnak (a továbbiakban: a Hatóság) és a Bizottságnak. A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottsághoz. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. november 22-én ismertette a Bizottsággal a karbetamidra vonatkozó megállapításait (6). Az értékelő jelentés tervezetét, a kiegészítő jelentést és a Hatóság megállapításait a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a karbetamidról szóló bizottsági vizsgálati jelentésként 2011. március 11-én véglegesítették.

               (6)

               A különböző vizsgálatok szerint a karbetamidot tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott előírásoknak. A karbetamidot ezért indokolt felvenni az I. mellékletbe, hogy az e hatóanyagot tartalmazó növényvédő szereket minden tagállamban az említett irányelv rendelkezései szerint lehessen engedélyezni.

               (7)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag felvételéből fakadó új követelmények teljesítésére.

               (8)

               A 91/414/EGK irányelvben előírt, egy adott hatóanyagnak az I. mellékletbe történő felvételéből fakadó kötelezettségek fenntartása mellett a felvétel után hat hónapot kell biztosítani arra, hogy a tagállamok felülvizsgálhassák a karbetamidot tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell hagyni az egyes növényvédő szerek egyes felhasználási céljaira vonatkozó, a III. melléklet szerinti teljes dosszié benyújtására és értékelésére, a 91/414/EGK irányelvben meghatározott egységes alapelveknek megfelelően.

               (9)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos korábbi tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. Ez a pontosítás azonban az I. mellékletet módosító eddigi irányelvekhez képest nem ró új kötelezettségeket a tagállamokra vagy az engedélyek jogosultjaira.

               (10)

               A 91/414/EGK irányelvet ezért a fentieknek megfelelően módosítani kell.

               (11)

               A 2008/934/EK határozat előírja a karbetamid felvételének megtagadását és az e hatóanyagot tartalmazó növényvédő szerek engedélyeinek 2011. december 31-ig történő visszavonását. Az említett határozat mellékletének karbetamidra vonatkozó sorát ezért el kell hagyni.

               (12)

               A 2008/934/EK határozatot ezért a fentieknek megfelelően módosítani kell.

               (13)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletének karbetamidra vonatkozó sorát el kell hagyni.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   Ezeket a rendelkezéseket 2011. december 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   4. cikk
   (1)   A karbetamidot hatóanyagként tartalmazó növényvédő szerekre kiadott engedélyeket a tagállamok a 91/414/EGK irányelvnek megfelelően 2011. november 30-ig szükség szerint módosítják vagy visszavonják.
   A fenti időpontig főként arról kell meggyőződniük, hogy az említett irányelv I. mellékletében a karbetamidra előírt feltételek, a hatóanyagra vonatkozó bejegyzés B. részében leírtak kivételével, teljesülnek-e, és hogy az engedély jogosultja az említett irányelv 13. cikkében meghatározott feltételek szerint rendelkezik-e az irányelv II. mellékletében szereplő követelményeknek megfelelő dossziéval, vagy ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek karbetamidot tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. május 31-ig felkerült a 91/414/EGK irányelv I. mellékletében lévő jegyzékre, a tagállamok a 91/414/EGK irányelv VI. mellékletében előírt egységes alapelvek szerint, az irányelv III. mellékletében foglalt követelményeknek megfelelő dosszié alapján és az irányelv I. mellékletében a karbetamidra vonatkozó bejegyzés B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:

               a)

               a karbetamidot egyedüli hatóanyagként tartalmazó szer esetében legkésőbb 2015. május 31-ig szükség szerint módosítják vagy visszavonják az engedélyt; vagy

               b)

               karbetamidot több hatóanyag egyikeként tartalmazó szer esetében 2015. május 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott irányelvben az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. április 19-én.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszer-biztonsági Hatóság: Conclusion on the peer review of the pesticide risk assessment of the active substance carbetamide (A karbetamid hatóanyagú növényvédő szereknél felmerülő kockázatok felméréséről készült szakértői értékelés megállapításai). EFSA Journal 2010; 8(12):1913. [57 oldal]. doi:10.2903/j.efsa.2010.1913. Elérhető a következő internetcímen: www.efsa.europa.eu

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében lévő táblázat a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Lejárat

                     Különös rendelkezések

                     „356.

                     Karbetamid
                     CAS-szám: 16118-49-3
                     CIPAC-szám: 95

                     (R)-1-(Etil-karbamoil)etil-karbanilát

                     ≥ 950 g/kg

                     2011. június 1.

                     2021. május 31.

                     A.   RÉSZ
                     Kizárólag gyomirtó szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. március 11-én véglegesített, a karbetamidra vonatkozó vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamok külön figyelmet fordítanak a következőkre:

                                 a)

                                 a felszín alatti vizek védelme, ha a hatóanyagot érzékeny talaj-, illetve éghajlati adottságú területeken alkalmazzák;

                                 b)

                                 a nem célzott különböző növényekre jelentett kockázat;

                                 c)

                                 a vízi élőlényekre jelentett kockázat.

                           Az alkalmazás feltételei között adott esetben kockázatcsökkentő intézkedéseknek is szerepelniük kell.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 2014/6/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a standard működési és tárolási körülmények között tartósan – 20 °C alatt használt, nemmágneses csatlakozókat igénylő tűs csatlakozórendszerek bevonatában lévő ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/55

         A BIZOTTSÁG 2014/6/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a standard működési és tárolási körülmények között tartósan – 20 °C alatt használt, nemmágneses csatlakozókat igénylő tűs csatlakozórendszerek bevonatában lévő ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozatalra kerülő elektromos és elektronikus berendezésekben.

               (2)

               A standard működési és tárolási körülmények között tartósan – 20 °C alatt használt, nemmágneses csatlakozókat igénylő tűs csatlakozórendszerek bevonatában lévő ólom alkalmazása tekintetében nem létezik műszakilag megvalósítható helyettesítő megoldás.

               (3)

               A 2011/65/EU irányelvet ezért ennek megfelelően módosítani kell,

         ELFOGADTA EZT A IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 25. ponttal egészül ki:

                  „25.

                  Standard működési és tárolási körülmények között tartósan – 20 °C alatt használt, nemmágneses csatlakozókat igénylő tűs csatlakozórendszerek bevonatában lévő ólom. 2021. június 30-án lejár.”


title: A Bizottság (EU) 2016/317 végrehajtási irányelve (2016. március 3.) a 66/401/EGK, a 66/402/EGK, a 2002/54/EK, a 2002/55/EK, a 2002/56/EK és a 2002/57/EK tanácsi irányelvnek a vetőmagcsomagok hatósági címkéje tekintetében történő módosításáról (EGT-vonatkozású szöveg)

text:
               5.3.2016

               HU

               Az Európai Unió Hivatalos Lapja

               L 60/72

         A BIZOTTSÁG (EU) 2016/317 VÉGREHAJTÁSI IRÁNYELVE
   (2016. március 3.)
   a 66/401/EGK, a 66/402/EGK, a 2002/54/EK, a 2002/55/EK, a 2002/56/EK és a 2002/57/EK tanácsi irányelvnek a vetőmagcsomagok hatósági címkéje tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 21a. cikkére,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 21a. cikkére,
   tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (3) és különösen annak 27. cikkére,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (4) és különösen annak 45. cikkére,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (5) és különösen annak 24. cikkére,
   tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (6) és különösen annak 24. cikkére,
   mivel:

               (1)

               A 66/401/EGK, a 66/402/EGK, a 2002/54/EK, a 2002/55/EK, a 2002/56/EK és a 2002/57/EK tanácsi irányelvek megállapítják a vetőmagcsomagok hatósági címkézésére irányadó szabályokat.

               (2)

               Az elmúlt években több esetben is fény derült a hatósági címkék visszaélésszerű alkalmazására. Ezért a hasonló visszaélésszerű gyakorlatok kiküszöbölése érdekében a legkorszerűbb műszaki ismereteknek megfelelően növelni kell a hatósági címkék biztonságát. A fentiekre tekintettel és annak érdekében, hogy az illetékes hatóságok hatékonyabban nyilván tudják tartani és ellenőrizni tudják az egyes hatósági címkék nyomtatását, terjesztését és a piaci szereplők általi használatát, illetve nyomon tudják követni a vetőmagtételeket, a hatósági címkék biztonságát növelni kell, és az elit vetőmag, a minősített vetőmag, a kereskedelmi vetőmag és a vetőmagkeverékek hatósági címkéjén, valamint a másik tagállamban betakarított, nem véglegesen minősített vetőmag esetében biztosított címkén és okmányban a jövőben fel kell tüntetni egy hatóság által kibocsátott sorszámot.

               (3)

               A 66/401/EGK, az 66/402/EGK, a 2002/54/EK, a 2002/55/EK, a 2002/56/EK és a 2002/57/EK irányelvet ezért ennek megfelelően módosítani kell.

               (4)

               Az ezen irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 66/401/EGK irányelv módosításai
   A 66/401/EGK irányelv a következőképpen módosul:

               1.

               A IV. melléklet a következőképpen módosul:

                           a)

                           Az A.I.a) szakasz a következő 2a. ponttal egészül ki:

                                       „2a.

                                       Hatósági sorszám.”

                           b)

                           Az A.I.b) szakasz a következő 3a. ponttal egészül ki:

                                       „3a.

                                       Hatósági sorszám.”

                           c)

                           Az A.I.c) szakasz a következő 2a. ponttal egészül ki:

                                       „2a.

                                       Hatósági sorszám.”

               2.

               Az V. melléklet a következőképpen módosul:

                           a)

                           Az A. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

                           b)

                           A C. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

         2. cikk
   A 66/402/EGK irányelv módosításai
   A 66/402/EGK irányelv a következőképpen módosul:

               1.

               A IV. melléklet a következőképpen módosul:

                           a)

                           Az A.a) szakasz a következő 2a. ponttal egészül ki:

                                       „2a.

                                       Hatósági sorszám.”

                           b)

                           Az A.b) szakasz a következő 2a. ponttal egészül ki:

                                       „2a.

                                       Hatósági sorszám.”

               2.

               Az V. melléklet a következőképpen módosul:

                           a)

                           Az A. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

                           b)

                           A C. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

         3. cikk
   A 2002/54/EK irányelv módosításai
   A 2002/54/EK irányelv a következőképpen módosul:

               1.

               A III. melléklet a következőképpen módosul:
               Az A.I. szakasz a következő 2a. ponttal egészül ki:

                           „2a.

                           Hatósági sorszám.”

               2.

               A IV. melléklet a következőképpen módosul:

                           a)

                           Az A. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

                           b)

                           A C. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

         4. cikk
   A 2002/55/EK irányelv módosításai
   A 2002/55/EK irányelv a következőképpen módosul:

               1.

               A IV. melléklet a következőképpen módosul:
               Az A.I. szakasz a következő 2a. ponttal egészül ki:

                           „2a.

                           Hatósági sorszám.”

               2.

               Az V. melléklet a következőképpen módosul:

                           a)

                           Az A. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

                           b)

                           A C. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

         5. cikk
   A 2002/56/EK irányelv módosításai
   A 2002/56/EK határozat III. mellékletének A. szakasza a következő 2a. ponttal egészül ki:

                  „2a.

                  Hatósági sorszám.”

   6. cikk
   A 2002/57/EK irányelv módosításai
   A 2002/57/EK irányelv a következőképpen módosul:

               1.

               A IV. melléklet a következőképpen módosul:

                           a)

                           Az A.a) szakasz a következő 2a. ponttal egészül ki:

                                       „2a.

                                       Hatósági sorszám.”

                           b)

                           Az A.b) szakasz a következő 3a. ponttal egészül ki:

                                       „3a.

                                       Hatósági sorszám.”

               2.

               Az V. melléklet a következőképpen módosul:

                           a)

                           Az A. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

                           b)

                           A C. szakasz az első francia bekezdés után a következő francia bekezdéssel egészül ki:

                                       „—

                                       hatósági sorszám.”

         7. cikk
   Átültetés a nemzeti jogba
   (1)   A tagállamok legkésőbb 2017. március 31-ig elfogadják és kihirdetik az ezen irányelvnek való megfeleléshez szükséges törvényi, rendeleti és közigazgatási rendelkezéseket. E rendelkezések szövegét haladéktalanul megküldik a Bizottság számára.
   Ezeket a rendelkezéseket 2017. április 1-jétől alkalmazzák.
   A tagállamok által elfogadott, említett rendelkezésekben hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   8. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   9. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2016. március 3-án.

            a Bizottság részéről

            az elnök

         Jean-Claude JUNCKER

      (1)  HL 125., 1966.7.11., 2298. o.

      (2)  HL 125., 1966.7.11., 2309. o.

      (3)  HL L 193., 2002.7.20., 12. o.

      (4)  HL L 193., 2002.7.20., 33. o.

      (5)  HL L 193., 2002.7.20., 60. o.

      (6)  HL L 193., 2002.7.20., 74. o.


title: A Bizottság 2011/55/EU végrehajtási irányelve ( 2011. április 26. ) a 91/414/EGK tanácsi irányelvnek a paklobutrazol hatóanyagként való felvétele céljából történő módosításáról és a 2008/934/EK bizottsági határozat módosításáról  EGT-vonatkozású szöveg

text:
               27.4.2011

               HU

               Az Európai Unió Hivatalos Lapja

               L 106/5

         A BIZOTTSÁG 2011/55/EU VÉGREHAJTÁSI IRÁNYELVE
   (2011. április 26.)
   a 91/414/EGK tanácsi irányelvnek a paklobutrazol hatóanyagként való felvétele céljából történő módosításáról és a 2008/934/EK bizottsági határozat módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és az 1490/2002/EK bizottsági rendelet (3) megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzéken szerepel a paklobutrazol.

               (2)

               A bejelentő az értékelő jelentés tervezetének kézhezvételétől számított két hónapon belül az 1490/2002/EK rendelet 11e. cikke alapján visszavonta a hatóanyagnak a 91/414/EGK irányelv I. mellékletébe való felvételéhez biztosított támogatását. A Bizottság ezért az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról szóló, 2008. december 5-i 2008/934/EK bizottsági határozat (4) elfogadásával megtagadta a paklobutrazol felvételét.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: a kérelmező) új kérelmet nyújtott be, a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (5) 14–19. cikke szerinti gyorsított eljárást kérve.

               (4)

               A kérelmet a 1490/2002/EK rendelettel kijelölt referens tagállamhoz, az Egyesült Királysághoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2008/934/EK határozatban szereplőkkel. A kérelem megfelel továbbá a 33/2008/EK rendelet 15. cikkében foglalt többi tartalmi és eljárási előírásnak is.

               (5)

               Az Egyesült Királyság elvégezte a kérelmező által benyújtott adatok értékelését, és kiegészítő jelentést készített, amelyet 2009. november 20-án megküldött az Európai Élelmiszerbiztonsági Hatóságnak (a továbbiakban: a Hatóság) és a Bizottságnak. A Hatóság a kiegészítő jelentést észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottsághoz. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2010. november 4-én ismertette a Bizottsággal a paklobutrazolra vonatkozó megállapításait (6). Az értékelő jelentés tervezetét, a kiegészítő jelentést és a Hatóság megállapításait a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a paklobutrazolról szóló bizottsági vizsgálati jelentésként 2011. március 11-én véglegesítették.

               (6)

               A különböző vizsgálatok szerint a paklobutrazolt tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott előírásoknak. A paklobutrazolt ezért indokolt felvenni az I. mellékletbe, hogy az e hatóanyagot tartalmazó növényvédő szereket minden tagállamban az említett irányelv rendelkezései szerint lehessen engedélyezni.

               (7)

               E megállapítástól függetlenül egyes konkrét kérdésekről indokolt további információkat beszerezni. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. Indokolt ezért előírni, hogy a kérelmező szolgáltasson megerősítő információkat a következők tekintetében: az iparilag gyártott műszaki minőségű anyag specifikációja, a NOA457654 metabolit esetében a talajban és a felszíni vizeknél alkalmazott analitikai módszerek, a vízi élőlényekre jelentett kockázat értékelése, a elsődleges növénykultúrában, a vetésforgós kultúrákban és az állati eredetű termékekben maradó, triazolból származó metabolitok (TDM), és a valószínűsíthető endokrinromboló tulajdonságok. A paklobutrazol és annak CGA 149907 metabolitja ugyanazon molekula több optikai izomerjének keveréke. A környezeti körülményektől függően ezek a struktúrák a környezeti szegmensekben (talaj, víz és levegő) különböző módon bomolhatnak le. A kérelmezőnek további információkat kell benyújtania e jelenségnek a valószerű felhasználási körülmények között jelentkező lehetséges hatásairól.

               (8)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamok és az érdekelt felek felkészülhessenek a hatóanyag felvételéből fakadó új követelmények teljesítésére.

               (9)

               A 91/414/EGK irányelvben előírt, egy adott hatóanyagnak az I. mellékletbe történő felvételéből fakadó kötelezettségek fenntartása mellett a felvétel után hat hónapot kell biztosítani arra, hogy a tagállamok felülvizsgálhassák a paklobutrazolt tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell hagyni az egyes növényvédő szerek egyes felhasználási céljaira vonatkozó, a III. melléklet szerinti teljes dosszié benyújtására és értékelésére, a 91/414/EGK irányelvben meghatározott egységes alapelveknek megfelelően.

               (10)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (7) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos korábbi tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. Ez a pontosítás azonban az I. mellékletet módosító, eddigi irányelvekhez képest nem ró új kötelezettségeket a tagállamokra, illetve az engedélyek jogosultjaira.

               (11)

               A 91/414/EGK irányelvet ezért a fentieknek megfelelően módosítani kell.

               (12)

               A 2008/934/EK határozat előírja a paklobutrazol felvételének megtagadását és az e hatóanyagot tartalmazó növényvédő szerek engedélyeinek 2011. december 31-ig történő visszavonását. A határozat mellékletének paklobutrazolra vonatkozó sorát el kell hagyni.

               (13)

               A 2008/934/EK határozatot ezért a fentieknek megfelelően módosítani kell.

               (14)

               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A 2008/934/EK határozat mellékletének paklobutrazolra vonatkozó sorát el kell hagyni.
   3. cikk
   A tagállamok legkésőbb 2011. november 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottság számára.
   Ezeket a rendelkezéseket 2011. december 1-jétől alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   4. cikk
   1.   A paklobutrazolt hatóanyagként tartalmazó növényvédő szerekre kiadott engedélyeket a tagállamok a 91/414/EGK irányelvnek megfelelően 2011. november 30-ig szükség szerint módosítják vagy visszavonják.
   A fenti időpontig főként arról kell meggyőződniük, hogy az említett irányelv I. mellékletében a paklobutrazolra előírt feltételek, a hatóanyagra vonatkozó bejegyzés B. részében leírtak kivételével, teljesülnek-e, és hogy az engedély jogosultja az említett irányelv 13. cikkében meghatározott feltételek szerint rendelkezik-e az irányelv II. mellékletében szereplő követelményeknek megfelelő dossziéval, vagy ilyen dossziéhoz való hozzáféréssel.
   2.   Az (1) bekezdéstől eltérően az olyan engedélyezett növényvédő szerek esetében, amelyek paklobutrazolt tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2011. május 31-ig felkerült a 91/414/EGK irányelv I. mellékletében lévő jegyzékre, a tagállamok a 91/414/EGK irányelv VI. mellékletében előírt egységes alapelvek szerint, az irányelv III. mellékletében foglalt követelményeknek megfelelő dosszié alapján és az irányelv I. mellékletében a paklobutrazolra vonatkozó bejegyzés B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:

               a)

               a paklobutrazolt egyedüli hatóanyagként tartalmazó szer esetében szükség esetén legkésőbb 2015. május 31-ig módosítják vagy visszavonják az engedélyt; vagy

               b)

               a paklobutrazolt több hatóanyag egyikeként tartalmazó szer esetében 2015. május 31-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott irányelvben az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         5. cikk
   Ez az irányelv 2011. június 1-jén lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2011. április 26-án.

            a Bizottság részéről

            az elnök

         José Manuel BARROSO

      (1)  HL L 230., 1991.8.19., 1. o.

      (2)  HL L 55., 2000.2.29., 25. o.

      (3)  HL L 224., 2002.8.21., 23. o.

      (4)  HL L 333., 2008.12.11., 11. o.

      (5)  HL L 15., 2008.1.18., 5. o.

      (6)  Európai Élelmiszerbiztonsági Hatóság: A paklobutrazol hatóanyagú növényvédő szereknél felmerülő kockázatok felméréséről készült szakértői értékelés megállapításai (Conclusion on the peer review of the pesticide risk assessment of the active substance paklobutrazol). EFSA Journal 2010; 8(11):1876. [60 oldal]. doi:10.2903/j.efsa.2010.1892. Lásd www.efsa.europa.eu/efsajournal.htm

      (7)  HL L 366., 1992.12.15., 10. o.

      MELLÉKLET
      A 91/414/EGK irányelv I. mellékletében lévő táblázat a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Hatálybalépés

                     Lejárat

                     Különös rendelkezések

                     „353.

                     Paklobutrazol
                     CAS-szám: 76738-62-0
                     CIPAC-szám: 445

                     (2RS,3RS)-1-(4-klór-fenil)-4,4-dimetil-2-(1H-1,2,4-triazol-1-il)pentán-3-ol

                     ≥ 930 g/kg

                     2011. június 1.

                     2021. május 31.

                     A.   RÉSZ
                     Kizárólag a növekedésszabályozóként való használat engedélyezett.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a paklobutrazolról szóló, az Élelmiszerlánc- és Állat-egészségügyi Állandó Bizottság által 2011. március 11-én véglegesített felülvizsgálati jelentésnek és különösen annak I. és II. függelékének a következtetéseit.
                     Ebben az átfogó értékelésben a tagállamoknak különös figyelmet kell fordítaniuk a vízinövényekre jelentett kockázatra és gondoskodniuk kell arról, hogy a használati feltételek között adott esetben szerepeljenek megfelelő kockázatcsökkentő intézkedések.
                     Az érintett tagállamok előírják megerősítő információk beadását a következők tekintetében:

                                 1.

                                 az iparilag gyártott műszaki minőségű anyag specifikációja,;

                                 2.

                                 a NOA457654 metabolit esetében a talajban és a felszíni vizeknél alkalmazott analitikai módszerek,

                                 3.

                                 az elsődleges növénykultúrában, a vetésforgós kultúrákban és az állati eredetű termékekben maradó, triazolból származó metabolitok (TDM),

                                 4.

                                 a paklobutrazol valószínűsíthető endokrinromboló tulajdonságai,

                                 5.

                                 a paklobutrazol és annak CGA 149907 metabolitja különböző optikai izomerjeinek a környezeti szegmenst (talaj, víz vagy levegő) esetleg károsan érintő hatásai.

                           Az érintett tagállamok gondoskodnak arról, hogy a kérelmező az 1. és a 2. pontban előírt információkat 2011. november 30-ig, a 3. pontban előírt információkat 2013. május 31-ig, a 4. pontban előírt információkat az OECD endokrinromboló tulajdonságok vizsgálatáról szóló útmutatójának elfogadásától számított két éven belül, az 5. pontban előírt információkat pedig az egyedi útmutató elfogadásától számított két éven belül eljuttassa a Bizottsághoz.”

         (1)  A hatóanyag pontos azonosítása és részletes specifikációja a vizsgálati jelentésben található.


title: A Bizottság 2014/16/EU felhatalmazáson alapuló irányelve ( 2013. október 18. ) a 2011/65/EU európai parlamenti és tanácsi irányelv IV. mellékletének a BSP (BaSi 2 O 5 :Pb) foszforokat tartalmazó, testen kívüli fénykezelésben (fotoferezisben) használt kisülő lámpákban található fluoreszcens porban aktivátorként alkalmazott ólom mentesítése tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

text:
               9.1.2014

               HU

               Az Európai Unió Hivatalos Lapja

               L 4/75

         A BIZOTTSÁG 2014/16/EU FELHATALMAZÁSON ALAPULÓ IRÁNYELVE
   (2013. október 18.)
   a 2011/65/EU európai parlamenti és tanácsi irányelv IV. mellékletének a BSP (BaSi2O5:Pb) foszforokat tartalmazó, testen kívüli fénykezelésben (fotoferezisben) használt kisülő lámpákban található fluoreszcens porban aktivátorként alkalmazott ólom mentesítése tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:

               (1)

               A 2011/65/EU irányelv tiltja az ólom használatát a forgalomba hozott elektromos és elektronikus berendezésekben.

               (2)

               A BSP (BaSi2O5:Pb) foszforokat tartalmazó, testen kívüli fénykezelésben (fotoferezisben) használt kisülő lámpákban található fluoreszcens porban az ólmot aktivátorként alkalmazzák. Az érintett alkalmazás tekintetében jelenleg nem létezik tudományosan és műszakilag megvalósítható lehetőség az ólom helyettesítésére vagy kivonására.

               (3)

               A 2011/65/EU irányelvet ezért ennek megfelelően módosítani kell,

         ELFOGADTA EZT A IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2013. október 18-án.

            a Bizottság részéről

            az elnök

         José Manuel BARROSO

      (1)  HL L 174., 2011.7.1., 88. o.

      MELLÉKLET
      A 2011/65/EU irányelv IV. melléklete az alábbi 34. ponttal egészül ki:

                  „34.

                  BSP (BaSi2O5:Pb) foszforokat tartalmazó, testen kívüli fénykezelésben (fotoferezisben) használt kisülő lámpákban található fluoreszcens porban aktivátorként alkalmazott ólom. 2021. július 22-én lejár.”


title: A Bizottság 2014/97/EU végrehajtási irányelve ( 2014. október 15. ) a 2008/90/EK tanácsi irányelvnek a szállítók és a fajták nyilvántartásba vétele, valamint a közös fajtajegyzék tekintetében történő végrehajtásáról

text:
               16.10.2014

               HU

               Az Európai Unió Hivatalos Lapja

               L 298/16

         A BIZOTTSÁG 2014/97/EU VÉGREHAJTÁSI IRÁNYELVE
   (2014. október 15.)
   a 2008/90/EK tanácsi irányelvnek a szállítók és a fajták nyilvántartásba vétele, valamint a közös fajtajegyzék tekintetében történő végrehajtásáról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a gyümölcstermő növények szaporítóanyagai, illetve a gyümölcstermesztésre szánt gyümölcstermő növények forgalmazásáról szóló, 2008. szeptember 29-i 2008/90/EK tanácsi irányelvre (1) és különösen annak 5. cikke (3) bekezdésére és 7. cikke (5) és (6) bekezdésére,
   mivel:

               (1)

               Rendelkezéseket kell megállapítani a szállítóknak a 2008/90/EK irányelvben előírt nyilvántartásba vételéről és értesítési kötelezettségeiről.

               (2)

               Az átláthatóság érdekében a tagállamoknak az említett nyilvántartást adott esetben rendelkezésre kell bocsátaniuk. A tagállamok dönthetnek arról, hogy az említett nyilvántartást vagy annak egy részét közzéteszik-e.

               (3)

               Rendelkezni kell egy fajtanyilvántartás vezetéséről. Az említett nyilvántartásban a 2008/90/EK irányelv szerint nyilvántartásba vett fajtákon túl a 92/34/EGK tanácsi irányelv (2) szerint nyilvántartásba vett fajtákat is szerepeltetni kell. A szóban forgó nyilvántartásban meg kell jelölni, hogy egy fajtának van-e hivatalos fajtaleírása vagy hivatalosan elismert fajtaleírása.

               (4)

               Indokolt úgy rendelkezni, hogy a géntechnológiával módosított fajtákat csak abban az esetben lehessen nyilvántartásba venni, ha a fajtát alkotó, géntechnológiával módosított szervezetet a 2001/18/EK európai parlamenti és tanácsi irányelv (3) vagy az 1829/2003/EK európai parlamenti és tanácsi rendelet (4) alapján termesztési céllal engedélyezték.

               (5)

               Rendelkezni kell azokról a feltételekről, amelyek mellett a fajtákat hivatalos fajtaleírással rendelkező fajtaként kell nyilvántartásba venni, valamint a nyilvántartásba vételükre irányuló eljárásról. A tagállamok a 2008/90/EK irányelvben foglaltak szerint meghatározhatják a hivatalosan elismert fajtaleírással rendelkező fajták nyilvántartásba vételének feltételeit.

               (6)

               Egy fajtának hivatalos fajtaleírással rendelkező fajtaként való nyilvántartásba vétele érdekében az ilyen leírást az illetékes hivatalos szervnek kell elkészíteni.

               (7)

               Rendelkezni kell a nyilvántartás érvényességi idejéről, a nyilvántartás megújításáról, valamint egy fajta törléséről a fajtanyilvántartásból.

               (8)

               A tagállamoknak értesíteniük kell egymást és a Bizottságot bizonyos, a fajtanyilvántartásba bejegyzett fajtákkal és a nyilvántartásba vételre irányuló kérelmekkel kapcsolatos információkról. Az említett információk alapján a Bizottságnak egy közös fajtajegyzéket kell közzétennie, hogy rendelkezésre álljon egy átlátható és könnyen hozzáférhető adatbázis a piacba vetett bizalom növelése érdekében.

               (9)

               A 93/79/EGK bizottsági irányelvet (5) helyénvaló hatályon kívül helyezni.

               (10)

               Az ebben az irányelvben meghatározott intézkedések összhangban vannak a gyümölcstermő növénynemzetségek és -fajok szaporító- és ültetvényanyagaival foglalkozó állandó bizottság véleményével,

         ELFOGADTA EZT AZ IRÁNYELVET:
   1. cikk
   A szállítók nyilvántartásba vétele
   (1)   A tagállamok a 2008/90/EK irányelv 5. cikke (1) bekezdésének megfelelően vezetik és naprakészen tartják a szállítók nyilvántartását.Az említett nyilvántartás a továbbiakban: „szállítói nyilvántartás”.
   Az említett nyilvántartás az ezen irányelv szerint bejegyzett szállítókon kívül tartalmazza a 92/34/EGK irányelv 6. cikkének (1) bekezdését átültető nemzeti rendelkezésekkel összhangban akkreditált szállítókat is.
   A szállítói nyilvántartást a tagállamok adott esetben adott esetben rendelkezésre bocsátják.
   (2)   A szállítói nyilvántartás a következő információkat tartalmazza:

               a)

               a szállító neve, címe és elérhetőségei;

               b)

               a szállító által az érintett tagállamban végzett, a 2008/90/EK irányelv 2. cikkének 9. pontjában felsorolt tevékenységek, az érintett telephely címe, valamint az érintett fő növénynemzetségek vagy -fajok; valamint

               c)

               nyilvántartási szám vagy kód.

         (3)   A tagállamok biztosítják, hogy az illetékes hivatalos szerv azt a természetes vagy jogi személyt, akiről megállapították, hogy már nem végez semmilyen, a 2008/90/EK irányelv 2. cikkének 9. pontja szerinti tevékenységet, törölje a szállítói nyilvántartásból.
   2. cikk
   A szállítók értesítési kötelezettsége
   (1)   A tagállamok biztosítják, hogy a szállítók az 1. cikk (2) bekezdésének a) és b) pontjában szereplő információkat bejelentsék.
   A 92/34/EGK irányelv 6. cikkének (1) bekezdése szerint akkreditált szállítókra azonban nem vonatkozik az értesítési kötelezettség.
   (2)   A tagállamok biztosítják, hogy a szállítók az 1. cikk (2) bekezdésének a) és b) pontjában szereplő információkkal kapcsolatos bármely változást bejelentsenek.
   (3)   A tagállamok biztosítják, hogy a szállítókat nemzeti jogszabályban megszabott határidőn belül értesítsék a nyilvántartásba vételükről és annak bármely módosításáról.
   3. cikk
   Fajtanyilvántartás
   (1)   A tagállamok nyilvántartást vezetnek a fajtákról (a továbbiakban: fajtanyilvántartás), és azt naprakészen tartják, valamint közzéteszik.
   Az említett fajtanyilvántartás az ezen irányelv szerint bejegyzett fajtákon kívül tartalmazza a 92/34/EK irányelv 9. cikkének (3) bekezdése szerint 2012. szeptember 30. előtt bejegyzett fajtákat, valamint a 2008/90/EK irányelv 7. cikke (4) bekezdése első albekezdésének második mondata szerint bejegyzett fajtákat is.
   (2)   A fajtanyilvántartás a következő információkat tartalmazza:

               a)

               a fajta megnevezése és szinonímák;

               b)

               a faj, amelyhez a fajta tartozik;

               c)

               a „hivatalos fajtaleírás”, illetve a „hivatalosan elismert fajtaleírás” megjelölése;

               d)

               a nyilvántartásba vétel, vagy adott esetben a nyilvántartásba vétel megújításának időpontja;

               e)

               a nyilvántartás érvényességi idejének vége.

         (3)   A tagállamok a fajtanyilvántartásba bejegyzett minden egyes fajtára vonatkozóan dossziét vezetnek. A dosszié tartalmazza a fajta leírását és a fajta nyilvántartásba vételével kapcsolatos valamennyi lényeges tény összefoglalását.
   4. cikk
   A fajták nyilvántartásba vételének feltételei
   (1)   A tagállamok biztosítják, hogy a fajtát hivatalos fajtaleírással rendelkező fajtaként vegyék nyilvántartásba, amennyiben teljesíti a következő feltételeket:

               a)

               a (2) bekezdés értelmében megkülönböztethető, egynemű és állandó;

               b)

               rendelkezésre áll a fajtából vett minta; valamint

               c)

               a géntechnológiával módosított fajták esetében a fajtát alkotó, géntechnológiával módosított szervezetet a 2001/18/EK irányelv vagy az 1829/2003/EK rendelet alapján termesztési céllal engedélyezték.

         (2)   A fajta akkor tekintendő:

               a)

               „megkülönböztethetőnek”, ha egy adott genotípusból vagy genotípusok kombinációjából adódó valamely kifejeződött jellemzőjében egyértelműen eltér bármely más, az 5. cikkben meghatározott kérelem benyújtásának időpontjában közismert fajtától;

               b)

               „egyneműnek”, ha egyedei – azoknak a változásoknak a figyelembevételével, amelyeknek a bekövetkezésére a szaporítás sajátosságai alapján számítani lehet – a megkülönböztethetőség vizsgálatánál alapul vett, valamint a fajtaleírásnál alkalmazott egyéb kifejeződött jellemzőikben azonosak;

               c)

               „állandónak”, ha egyedeinek a megkülönböztethetőség vizsgálatánál figyelembe vett, illetve a fajtaleírásnál alkalmazott egyéb kifejeződött jellemzői ismételt szaporítás után, vagy mikroszaporítás esetén minden ciklus végén változatlanok maradnak.

         5. cikk
   A fajta nyilvántartásba vételére irányuló kérelem
   (1)   Egy fajtának hivatalos fajtaleírással rendelkező fajtaként való nyilvántartásba vételéhez a tagállamok előírják, hogy az érintett tagállam illetékes hivatalos szervéhez írásbeli kérelmet nyújtsanak be.
   (2)   A kérelemhez a következőket kell csatolni:

               a)

               a kérelem benyújtásának időpontjában a következő rendelkezésekben szereplő technikai protokollokban előírt információk:

                           i.

                           a Közösségi Növényfajta-hivatal Igazgatási Tanácsának (CPVO) a megkülönböztethetőség, az egyneműség és az állandóság tekintetében végzett vizsgálatokról szóló protokolljai II. mellékletében, amennyiben ilyen protokollt az adott faj tekintetében közzétettek; vagy ha ilyen protokollt nem tettek közzé;

                           ii.

                           az új növényfajták védelmére létrehozott nemzetközi uniónak (UPOV) a megkülönböztethetőség, az egyneműség és az állandóság tekintetében végzett vizsgálatok végrehajtására vonatkozó iránymutatásai X. szakaszában és az érintett vizsgálati iránymutatás mellékletében, amennyiben ilyen iránymutatásokat az adott faj tekintetében közzétettek; vagy ha ilyen iránymutatásokat nem tettek közzé;

                           iii.

                           a nemzeti jogszabályokban;

               b)

               arra vonatkozó információ, hogy az adott fajta más tagállamban már be van-e hivatalosan jegyezve nyilvántartásba, illetve nyilvántartásba vételére irányuló kérelem tárgyát képezi-e;

               c)

               a javasolt megnevezés;

               d)

               a géntechnológiával módosított fajták esetében annak igazolása, hogy a fajtát alkotó, géntechnológiával módosított szervezetet a 2001/18/EK irányelv vagy az 1829/2003/EK rendelet alapján termesztési céllal engedélyezték.

         (3)   A kérelmezőnek lehetősége van a kérelem mellett az alábbiak bármelyikét benyújtani:

               a)

               egy másik tagállam illetékes hivatalos szerve által a 6. cikk (5) bekezdésének megfelelően készített hivatalos fajtaleírás;

               b)

               bármely egyéb releváns információ.

         6. cikk
   A kérelmek vizsgálata
   (1)   A tagállamok biztosítják, hogy amennyiben egy illetékes hivatalos szervhez hivatalos fajtaleírással rendelkező fajtaként történő nyilvántartásba vétel iránti kérelem érkezik, a kérelem tárgyát képező fajtákat a (2), (3), és (4) bekezdésben foglaltak szerint vizsgálatoknak vessék alá.
   (2)   A fajta hivatalos fajtaleírásának megállapításához termesztési kísérleteket kell végezni.
   Nem szükséges azonban termesztési kísérleteket végezni, ha a kérelmező benyújtja az 5. cikk (3) bekezdésének a) pontja szerinti információkat, és azokból az illetékes hivatalos szerv megállapítja, hogy a nyilvántartásba vétel 4. cikkben foglalt feltételei teljesülnek.
   Amennyiben termesztési kísérleteket végeznek, az illetékes hivatalos szerv a fajta anyagából mintát kér.
   (3)   A (2) bekezdésben említett termesztési kísérleteket a következő szereplők végzik:

               a)

               az illetékes hivatalos szerv, amelyhez a kérelem érkezik; vagy

               b)

               másik tagállam illetékes hivatalos szerve, amely vállalta az említett kísérletek elvégzését; vagy

               c)

               a 2008/90/EK irányelv 13. cikkének (2) bekezdése szerinti bármely jogi személy.

         Amennyiben a c) pont alkalmazandó és a kísérletek elvégzésére magánvállalkozások telephelyén kerül sor, az illetékes hivatalos szerv biztosítja, hogy ne alkalmazzanak olyan intézkedést, amely befolyásolhatja a hivatalos vizsgálatot.
   (4)   A termesztési kísérleteket a kísérletek megtervezése, a termesztési feltételek és a fajtára jellemző minimálisan vizsgálandó tulajdonságok tekintetében a következő rendelkezéseknek megfelelően kell elvégezni:

               a)

               a Közösségi Növényfajta-hivatal Igazgatási Tanácsának (CPVO) a technikai vizsgálat kezdetén alkalmazandó, a megkülönböztethetőség, az egyneműség és az állandóság tekintetében végzett vizsgálatokról szóló protokollja; vagy amennyiben ilyen protokollt az adott faj tekintetében nem tettek közzé;

               b)

               az új növényfajták védelmére létrehozott nemzetközi uniónak (UPOV) a technikai vizsgálat kezdetén alkalmazandó, a megkülönböztethetőség, az egyneműség és az állandóság tekintetében végzett vizsgálatok végrehajtására vonatkozó iránymutatásai; vagy amennyiben ilyen iránymutatásokat az adott faj tekintetében nem tettek közzé;

               c)

               a nemzeti rendelkezések.

         (5)   Ha az (1) bekezdésben említett vizsgálat alapján az illetékes hivatalos szerv arra a következtetésre jut, hogy az adott fajta teljesíti az 5. cikkben megállapított feltételeket, elkészíti a hivatalos fajtaleírást, és a fajtát bejegyzi a fajtanyilvántartásba.
   7. cikk
   A fajtanyilvántartás érvényességi ideje
   Egy fajta nyilvántartásának maximális érvényességi ideje 30 év.
   A géntechnológiával módosított fajták esetében a bejegyzés érvényességi ideje arra az időtartamra korlátozódik, amelyre a fajtát alkotó, géntechnológiával módosított szervezetet a 2001/18/EK irányelv vagy az 1829/2003/EK rendelet alapján termesztési céllal engedélyezték.
   8. cikk
   A fajta nyilvántartásba vételének megújítása
   (1)   A tagállamok biztosítják, hogy egy fajta nyilvántartásának érvényességi ideje maximum 30 évre megújítható legyen, feltéve, hogy a fajta anyaga még rendelkezésre áll.
   A géntechnológiával módosított fajták esetében a megújítás feltétele továbbá, hogy a fajtát alkotó, géntechnológiával módosított szervezetet a 2001/18/EK irányelv vagy az 1829/2003/EK rendelet alapján termesztési céllal továbbra is engedélyezzék. A megújítás időtartama arra az időtartamra korlátozódik, amelyre a géntechnológiával módosított érintett szervezetet engedélyezik.
   (2)   A nyilvántartásba vétel megújításához a tagállamok előírják, hogy az érintett tagállam illetékes hivatalos szervéhez írásbeli kérelmet nyújtsanak be. A kérelemmel együtt arra vonatkozó bizonyítékot is be kell nyújtani, hogy az (1) bekezdésben meghatározott feltételek teljesülnek.
   A tagállamok azonban megújíthatják egy olyan fajta nyilvántartását is, amelyre vonatkozóan nem nyújtottak be írásbeli kérelmet, amennyiben úgy ítélik meg, hogy az ilyen megújítás a genetikai sokféleség és a fenntartható termesztés célját vagy más általános érdeket szolgál.
   9. cikk
   A fajta törlése a fajtanyilvántartásból
   A tagállamok biztosítják, hogy egy fajtát töröljenek a nyilvántartásból, ha:

               a)

               a nyilvántartás 4. cikkben megállapított feltételei már nem teljesülnek;

               b)

               a nyilvántartásba vétel iránti kérelem benyújtásának időpontjában vagy a vizsgálat folyamán hamis vagy félrevezető adatokat szolgáltattak a fajta bejegyzésének alapjául szolgáló tényekről.

         10. cikk
   Értesítések
   (1)   Valamennyi tagállam értesíti a többi tagállam illetékes hivatalos szerveit és a Bizottságot az érintett tagállam fajtanyilvántartásához való hozzáféréshez szükséges információkról.
   Valamennyi tagállam a lehető legrövidebb időn belül értesíti a Bizottságot egy fajtának a fajtanyilvántartásába való bejegyzéséről, valamint fajtanyilvántartása bármely más módosításáról.
   (2)   Kérésre valamennyi tagállam elérhetővé teszi egy másik tagállam vagy a Bizottság számára a következő információkat:

               a)

               a tagállam fajtanyilvántartásába bejegyzett fajták hivatalos fajtaleírása vagy hivatalosan elismert fajtaleírása;

               b)

               a nyilvántartásba vétel iránti kérelmekre vonatkozóan a tagállam által a 6. cikknek megfelelően végzett vizsgálatok eredményei;

               c)

               az érintett tagállam fajtanyilvántartásába bejegyzett vagy fajtanyilvántartásából törölt fajtákkal kapcsolatos bármely egyéb rendelkezésre álló információ;

               d)

               azon fajták jegyzéke, amelyekre vonatkozóan a fajtanyilvántartásba vétel iránti elbírálása az érintett tagállamban folyamatban van.

         11. cikk
   Közös fajtajegyzék
   A Bizottság a 10. cikk (1) bekezdésének második albekezdése szerint benyújtott információk alapján megállapítja, rendszeresen frissíti és elektronikus formában közzéteszi a tagállamok a nyilvántartásaiban szereplő fajták közös jegyzékét.
   12. cikk
   Átültetés a nemzeti jogba
   (1)   A tagállamok legkésőbb 2016. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul eljuttatják a Bizottsághoz az említett rendelkezések szövegét, valamint a rendelkezések és az ezen irányelv közötti megfelelési táblázatot.
   Ezeket a rendelkezéseket 2017. január 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   13. cikk
   Hatályon kívül helyezés
   A 93/79/EGK irányelv 2017. január 1-jén hatályát veszti.
   14. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   15. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2014. október 15-én.

            a Bizottság részéről

            az elnök

         José Manuel BARROSO

      (1)  HL L 267., 2008.10.8., 8. o.

      (2)  A Tanács 1992. április 28-i 92/34/EGK irányelve a gyümölcstermő növények szaporítóanyagai, illetve a gyümölcstermesztésre szánt gyümölcstermő növények forgalmazásáról (HL L 157., 1992.6.10., 10. o.).

      (3)  Az Európai Parlament és a Tanács 2001. március 12-i 2001/18/EK irányelve a géntechnológiával módosított szervezetek környezetbe történő szándékos kibocsátásáról és a 90/220/EGK tanácsi irányelv hatályon kívül helyezéséről (HL L 106., 2001.4.17., 1. o.).

      (4)  Az Európai Parlament és a Tanács 2003. szeptember 22-i 1829/2003/EK rendelete a géntechnológiával módosított élelmiszerekről és takarmányokról (HL L 268., 2003.10.18., 1. o.).

      (5)  A Bizottság 1993. szeptember 21-i 93/79/EGK irányelve a termelők által a 92/34/EGK tanácsi irányelv szerint vezetett, a gyümölcsfajták szaporító- és ültetvényanyagait tartalmazó jegyzékre vonatkozó kiegészítő végrehajtási intézkedések kidolgozásáról (HL L 256., 1993.10.14., 25. o.)